section_heading: Povijest
paragraph_text: Grad su osnovali Chichimeci u 12. stoljeću, no protjerali su ih Acolhuae u 14. stoljeću koji su ga pretvorili u svoj glavni grad. Godine 1418., za vladavine tekskokoškog vladara Ixtlilxochitla, grad je osvojio kralj Tezozomoc iz Azcapotzalca. Međutim, princ Netzahualcoyotl je sklopio savez s Itzcoatlom, vladarem Tenochtitlána i uspio, zajedno s njime, 1428. godine napasti grad Azcapotzalco i uništiti njegovu prevlast. Nakon toga su grad Texcoco, zajedno s Astecima iz Tenochtitlána i s Tepanecama iz grada Tlacopana, osnovali Trostruki Savez, koji će se prometnuti u Astečko Carstvo.